Службен гласник на општина Босилово“бр.11

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

 Р Е Ш Е Н И Е

За прогласување на Одлуката бр.08-1064/1 за сопствено учество во реализација на проект „Туризмот-иднина на регионот“,донесена на единаесеттата седница на Советот на општина Босилово,одржана на ден 12.05.2022 година.

Бр.09-1071/1 Општина Босилово

12.05.2022 година Градоначалник,

Б о с и л о в о Ристо Манчев с.р.

Врз основа на член 21 став 1 точка 43 од Статутот на општина Босилово (,,Службен гласник на општина Босилово,,бр.21/2014). Советот на општина Босилово на седницата одржана на ден 12.05.2022 година донесе:

 **ОДЛУКА**

**за сопствено учество за реализација на проект**

**,,** **Туризмот-иднина на регионот“**

Член 1

Општина Босилово ќе учествува со сопствени средства во реализација на проектот:,,Туризмот-иднина на регионот“.

Член 2

Проектот ќе се спроведува по претходно одобрување од страна на Бирото за регионален развој на РСМ а врз основа на Програмата за рамномерен регионален развој за 2022 година,со индикативно планирани средства за 2023 година.

 Член 3

Вкупната вредност на проектот изнесува 7.573.181,00 денари. Сопственото учество ќе биде обезбедено со средства од Буџетот на општина Босилово во износ од 1.211.709,00 денари.

 Член 4

Оваа одлука влегува во сила со денот на донесувањето, а ќе се објави во ,,Службен гласник на општина Босилово,,.

 Бр.08-1064/ 1 Совет на општина Босилово

 12.05.2022 година Претседател,

 Босилово Мито Андонов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

 Р Е Ш Е Н И Е

За прогласување на Програмата бр.08-1065/1 за дополнување на Програмата за работа и планот за развој на ЈПКД„Огражден“-Босилово за 2022 година,донесена на единаесеттата седница на Советот на општина Босилово,одржана на ден 12.05.2022 година.

Бр.09-1072/1 Општина Босилово

12.05.2022 година Градоначалник,

Б о с и л о в о Ристо Манчев с.р.

 Врз основа на член 21,став1 ,точка 29 и член 79,став 1 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 12.05..2022 година,донесе:

 **П Р О Г Р А М А**

**За дополнување на Програмата за работа и Планот за развој на ЈПКД„Огражден“-Босилово за 2022 година**

1.Во Програмата за работа и планот за развој на ЈПКД„Огражден“-Босилово за 2022 година („Службен гласник на Општина Босилово “бр.7/22) се врши следното дополнување:

 -Во точка 2-Сектор за комунална хигиена-

 Во Одделението за електро-одржување се додава нова алинеја,која гласи:

 -стопанисување со целокупното јавно осветлување на територијата на општина Босилово.

2.Оваа Програма влегува во сила со денот на објавувањето во „Службен гласник на општина Босилово“.

Бр.08-1065/1 Совет на општина Босилово

12.05.2022 година Претседател,

Б о с и л о в о Мито Андонов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

 Р Е Ш Е Н И Е

За прогласување на Одлуката бр.08-1066/1 за давање на стопанисување на јавното осветлување на таериторијата на општина Босилово,донесена на единаесеттата седница на Советот на општина Босилово,одржана на ден 12.05.2022 година.

Бр.09-1073/1 Општина Босилово

12.05.2022 година Градоначалник,

Б о с и л о в о Ристо Манчев с.р.

Врз основа на член 22 став 1 точка 5 и член 36 став 1 точка 10 од Законот за локалната самоуправа („Службен весник на Република Македонија“ број 5/2002), како и член 21,став 1,точка 43 од Статутот на Општина Босилово(„Службен гласник на Општина Босилово“број 21/14), Советот на Општина Босилово на седницата одржана на 12.05.2022 година, ја донесе следната:

 О Д Л У К А

за давање на стопанисување на јавното осветлување

на територијата на Општина Босилово

Член 1

Со оваа одлука се дава на стопанисување целокупното јавно осветлување на територијата на Општина Босилово на ЈПКД „Огражден“-Босилово.

Член 2

Стопанисувањето со јавното осветлување од членот 1 на оваа одлука опфаќа набавка на електрична енергија за јавно осветлување, како и сервисирање и тековно одржување на мрежата за јавно осветлување од страна на ЈПКД „Огражден“-Босилово.

Член 3

На ЈПКД „Огражден“-Босилово му се пренесуваат во сопственост односно му се даваат на користење сите приклучоци од категорија LV1.1 – јавно осветлување кои што се во сопственост на Општина Босилово.

Листата со местата на потрошувачка за приклучоците од ставот 1 на овој член е составен дел на оваа одлука.

Член 4

Се овластува одговорното лице на ЈПКД„Огражден“-Босилово врз основа на оваа одлука да поднесе барање за промена на корисник за местата на потрошувачка од листата од член 3 став 1 на оваа одлука.

Се овластува градоначалникот на Општина да склучи Договор со ЈПКД „Огражден“-Босилово со кои ќе се регулираат правата и обврските меѓу основачот и јавното претпријатие.

Член 5

 Оваа одлука влегува во сила со денот на објавувањето во „Службен гласник на Општина Босилово“.

Бр. 08-1066/1 Совет на општина Босилово

12.05.2022 година Претседател,

Б о с и л о в о Мито Андонов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

 Р Е Ш Е Н И Е

За прогласување на Одлуката бр.08-1067/1 за доделување на финансикси средства на лицето Босилка Илиева од с.Гечерлија бр.14,како помош за лекување,во износ од 10.000 денари,донесена на единаесеттата седница на Советот на општина Босилово,одржана на ден 12.05.2022 година.

Бр.09-1074/1 Општина Босилово

12.05.2022 година Градоначалник,

Б о с и л о в о Ристо Манчев с.р.

 Врз основа на член 21,став1 ,точка 43 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 12.05.2022 година,донесе:

 **О Д Л У К А**

**За доделување на финансиски средства на лицето Босилка Илиева од с.Гечерлија бр.14,како помош за лекување,во износ од 10.000 денари**

 Член 1

Да се доделат финансиски средства на лицето Босилка Илиева од с.Гечерлија бр.14,како помош за лекување,во износ од 10.000 денари.

 Член 2

Средствата да бидат трансферирани на сметка бр.200003561333167-депонент-Стопанска банка АД Скопје.

 Член 3

Оваа одлука влегува во сила осмиот ден од денот на објавувањето во „Службен гласник на општина Босилово“.

Бр.08-1067/1 Совет на општина Босилово

12.05.2022 година Претседател,

Б о с и л о в о Мито Андонов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

 Р Е Ш Е Н И Е

За прогласување на Одлуката бр.08-1068/1 за доделување на финансикси средства на лицето Ментова Нуртен од с.Старо Балдовци бр.29,како помош за покривање на редовните трошоци ,во износ од 3.000 денари,донесена на единаесеттата седница на Советот на општина Босилово,одржана на ден 12.05.2022 година.

Бр.09-1075/1 Општина Босилово

12.05.2022 година Градоначалник,

Б о с и л о в о Ристо Манчев с.р.

 Врз основа на член 21,став1 ,точка 43 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 12.05.2022 година,донесе:

 **О Д Л У К А**

**За доделување на финансиски средства на лицето Ментова Нуртен од с.Старо Балдовци бр.29 како помош за покривањсе на редовните трошоци,во висина од 3.000 денари**

 Член 1

Да се доделат финансиски средства на лицето Ментова Нуртен од с.Старо Балдовци бр.29 како помош за покривањсе на редовните трошоци,во висина од 3.000 денари.

 Член 2

Оваа одлука влегува во сила осмиот ден од денот на објавувањето во „Службен гласник на општина Босилово“.

Бр.08-1068/1 Совет на општина Босилово

12.05.2022 година Претседател,

Б о с и л о в о Мито Андонов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

 Р Е Ш Е Н И Е

За прогласување на Одлуката бр.08-1069/1 за доделување на финансикси средства на лицето Поликсена Делева од с.Еднокуќево бр.112,како помош за покривање на редовните трошоци,во износ од 5.000 денари,донесена на единаесеттата седница на Советот на општина Босилово,одржана на ден 12.05.2022 година.

Бр.09-1076/1 Општина Босилово

12.05.2022 година Градоначалник,

Б о с и л о в о Ристо Манчев с.р.

 Врз основа на член 21,став1 ,точка 43 од Статутот на општина Босилово („Сл.гласник на општина Босилово“бр.21/14) Советот на општина Босилово на седницата одржана на ден 12.05.2022 година,донесе:

 **О Д Л У К А**

**За доделување на финасиски средства на лицето Поликсена Делева од с.Еднокуќево бр.112,како помош за покривање на редовните трошоци,во износ од 5.000 денари**

 Член 1

Да се доделат финасиски средства на лицето Поликсена Делева од с.Еднокуќево бр.112,како помош за покривање на редовните трошоци,во износ од 5.000 денари.

 Член 2

Оваа одлука влегува во сила осмиот ден од денот на објавувањето во „Службен гласник на општина Босилово“.

Бр.08-1069/1 Совет на општина Босилово

12.05.2022 година Претседател,

Б о с и л о в о Мито Андонов с.р.

Врз основа на член 44,став 1 и член 81 став 3 од Статутот на општина Босилово („Сл.гласник на општина Босилово“ бр.21/14)градоначалникот на општина Босилово,донесе:

 Р Е Ш Е Н И Е

За прогласување на Програмата бр.08-1070/1 за спроведување на општи мерки за заштита на населението во општина Босилово од заразни болести во 2022 година,донесена на единаесеттата седница на Советот на општина Босилово,одржана на ден 12.05.2022 година.

Бр.09-1077/1 Општина Босилово

12.05.2022 година Градоначалник,

Б о с и л о в о Ристо Манчев с.р.

Врз основа на член 14 став 2 од Законот за заштита на населението од заразни болести („Службен весник на Република Македонија“ 66/2004,139/2008,99/2009, 86/2011, 149/2014, 150/2015 и 37/2016), Советот на општина Босилово на седницата одржана на ден 12.05. 2022 година, донесе:

**ПРОГРАМА ЗА СПРОВЕДУВАЊЕ НА ОПШТИ МЕРКИ ЗА ЗАШТИТА НА НАСЕЛЕНИЕТО ВО ОПШТИНА БОСИЛОВО ОД ЗАРАЗНИ БОЛЕСТИ ВО 2022 ГОДИНА**

**(согласно Стручно мислење** **од Центарот за јавно здравје Струмица**

**Арх.Бр.08-550/1 од 09.05.2022)**

Програмата за спроведување на општи мерки за заштита на населението од заразни болести е во согласност со член 14, став 2 од Законот за заштита на населението од заразни болести („Службен весник на Република Македонија“ бр.66/2004, 139/2008, 99/2009, 86/2011, 149/2014, 150/2015 и 37/2016) и член 22, точка 9 од Законот за локална самоуправа („Службен весник на Република Македонија“ бр.5/2002).

Според Законот, заштитата на населението од заразни болести претставува организирана општествена активност со цел да се спречи појавата или да се намали, отстрани или искорени ширењето на заразните болести, кои се од посебно значење за Република Северна Македонија.

За заштита од заразни болести се спроведува епидемиолошки надзор и се применуваат општи и посебни мерки.

По потреба се спроведуваат и вонредни мерки.

Епидемиолошкиот надзор го организираат и спроведуваат епидемиолошките служби при Институтот за јавно здравје и регионалните центри за јавно здравје.

 **Општите мерки за заштита од заразни болести ги програмираат и планираат општините, на предлог на Центрите за јавно здравје.**

Овие **општи мерки** вклучуваат:

 1. Обезбедување безбедна вода за пиење и контрола на исправноста на водата;

 2. Отстранување на отпадните води и цврстите отпадни материи на начин кој

спречува загадување на животната средина;

 3. Обезбедување санитарно-технички и хигиенски услови во јавни објекти (училишни

и предучилишни установи, објекти за храна и водоснабдување, други јавни установи,

средства за јавен сообраќај, спортско-рекреативни и други јавни места;

 4. Вршење превентивна дезинфекција, дезинсекција и дератизација;

5. Oтстранување на комуналниот отпад и други загадувачки супстанции.

6. Промотивни активности за унапредување на здравјето на населението.

**Општите мерки ги организира и спроведува единицата на локалната самоуправа и одредени правни лица, во соработка и под надзор на центрите за јавно здравје.**

**Посебни (специфични) мерки** за заштита на населението од заразни болести се:

1. Откривање на заразни болести - поставување дијагноза;

 2. Лабораториско испитување за утврдување на причинителот на заболувањето;

 3. Пријавување;

 4. Епидемиолошки испитувања;

 5. Превоз, изолација и лечење на болни од заразна болест;

 6. Карантин и здравствен надзор;

 7. Здравствени прегледи на одредени категории на вработени, како и на лица и

бацилоносители одредени со закон;

 8. Имунизација и хемиопрофилакса;

 9. Дезинфекција, дезинсекција и дератизација по епидемиолошки индикации.

***Специфичните мерки за заштита од заразни болести ги планираат и извршуваат здравствените работници во референтни здравствени установи, според специфичната цел и мерки за кои се регистрирани.***

Во услови на епидемии и катастрофи од поширок размер се спроведуваат и **вонредни мерки** за заштита од заразни болести.

Вонредните мерки ги предлага Комисијата за заштита од заразни болести при Владата на Република Северна Македонија.

Спроведувањето на мерките за заштита на населението од заразни болести и средствата за нивно спроведување имаат приоритет во однос на спроведувањето на останатите мерки за здравствена заштита.

 Со Програмата за спроведување на општи мерки за заштита на населението од заразни болести се утврдуваат активностите, извршителите, роковите и изворите на финансиски средства за спроведување на општите мерки во спречувањето и сузбивањето на заразните и други заболувања на територијата на Општина Босилово.

Општите мерки и активности ги организира и следи Општина Босилово, во соработка и под стручен надзор на ЈЗУ Центар за јавно здравје – Струмица .

За заштита на населението од заразни болести во **Општина Босилово, во 2022 година, ќе се спроведат следниве општи мерки:**

 1.Обезбедување безбедна вода за пиење и контрола на исправноста на водата од регионалниот водовод и другите објекти за јавно водоснабдување.

2.Обезбедување на хигиено-технички услови во образовните установи – училиштата,

3.Обезбедување на санитарно-хигиенски и други услови во објектите: административна зграда на општина Босилово и административна зграда на ЈПКД „Огражден„–Босилово, административни објекти во сопственост на општина Босилово,

4.Отстранување на отпадните води и цврстите отпадни материи на начин кој спречува загадување на животната средина.

5.Вршење на превентивна дезинфекција, дезинсекција (сузбивање на комарци и нивните развојни облици) и дератизација и други хигиено-технички мерки во атарите на населени места особено на јавните површини.

6.Отстранување на комунален отпад и други загадувачки супстанции на начин кој ќе овозможи заштита на животната средина од загадување.

 7.Превентивно-промотивни активности за унапредување на здравјето на населението од сите населени места во општина Босилово.

8.Евидентирање (мапирање) на сите стоечки води, бари, канали, речни корита на територијата на општина Босилово.

**1.Обезбедување на населението со безбедна и достапна вода за пиење и контрола над јавните водоснабдителни објекти и исправноста на водата.**

Општина Босилово и во 2022 година ќе продолжи да се грижи за континуирано санабдување на населението со доволни количини на здравствено исправна вода за пиење.

1.1.Водоснабдување од регионалниот водовод–Иловица и организираното водоснабдување на најголем дел од населението во општина Босилово го врши ЈПКД „Огражден„ - Босилово.

Редовниот мониторинг ќе се спроведува еднаш неделно на 6 примероци вода, и тоа:

- 3 примероци од пречистителната станица - пред и после преработката на водата и 3 примероци од локалната водоводна мрежа.

Периодичните анализи ќе се вршат трипати годишно, во ЈЗУ Центар за јавно здравје Струмица.

1.2. Водоснабдување од други јавни водоснабдителни објекти

ЈЗУ ЦЈЗ Струмица, во 2022 година, ќе продолжи со спроведување на редовни увиди на извориштата и водоснабдителните мрежи на овие јавни водоснабдителни објекти земајќи мостри на вода за утврдување на физичките и хемиско-бактериолошките карактеристики.

Во секој резултат ќе стои и мислење за безбедноста на водата. По потреба ќе се врши хиперхлорирање и хлорирање и други контролни мерки, вклучувајќи го и информирањето на населението со поставување натписи за небезбедните извори за водоснабдување.

Доколку постои можност може одредени населени места во текот на летниот период да бидат приклучени на локалниот водовод „Иловица„ како би се избегнала опасноста од недостиг на вода – оваа се однесува за населеното место Штука.

**2.Обезбедување на хигиено-технички услови во образовните установи - училиштата.**

- Децата и учениците се најосетлива категорија на население. За заштита на нивниот интегритет, а особено од заразна жолтица и други цревни заболувања во 2022 година ќе продолжат редовните контроли на училишните установи од страна на санитарниот и здравствен инспектор и лекарите од Центарот за јавно здравје.

Активностите ќе бидат насочени кон следните активности:

- врз основа на теренските увиди сите училишта ќе добијат извештај за утврдената состојба со предлог мерки за подобрување.

- вршење на дезинсекција, дезинфекција и дератизација на просториите во училиштата,

- едукација на вработените и учениците за грижа за здравјето и негувањето на здравствената култура.

**3. Обезбедување на санитарно-хигиенски услови во јавни објекти**

Во рамките на сопствените активности општина Босилово ќе се грижи за обезбедување на санитарно-хигиенски услови во просториите на сите јавни објекти кои припаѓаат на општина Босилово и тоа:

- зграда на општина Босилово,

- зграда (Дом на култура) Босилово каде е сместено ЈПКД „Огражден„ – Босилово, Ловно друштво „Гоце Делчев„, Месна канцеларија на Министерството за правда и подрачна канцеларија на Агенција за унапредување на земјоделството.

- сите останати објекти на дом на култура во општина Босилово,

- културно-едукативен центар во с. Босилово,

- центар за алтернативен туризам и креативен развој во с. Моноспитово,

Во рамките на оваа мерка ќе се спроведе:

- едукација на вработените за хигиена на храната и заштита на животната средина;

- вршење на дезинсекција, дезинфекција и дератизација внатре во просториите на објектите.

**4.** **Отстранување на отпадните води и цврстите отпадни материи на начин кој спречува загадување на животната средина**

На територијата на општина Босилово имаме отпадни води кои преку селските канали застојуваат, истите потекнуваат од несовесни граѓани кои пуштат во каналите за атмосферска вода фекални води од септички јами, фекалии од добиток и други загадени води и самите канали се полнат, водата застојува и не може да се врши истекување на самиот канал.

Согласно на тоа општина Босилово во соработка со ЈПКД „Огражден„ – Босилово во текот на 2022 година ќе изврши отстранување на отпадните води и цврстите материи односно чистење на сите канали на територијата на општина Босилово на начин кој спречува загадување на животната средина според претходно утврдена динамика на дејствување.

**5. Спроведување на превентивна дезинфекција, дезинсекција и дератизација (ДДД) во атарите на населени места и по јавни површини.**

Законот за заштита на населението од заразни болести налага превентивна дезинфекција, дезинсекција и дератизација во здравствени, училишни, предучилишни и социјални установи; во објекти за производство и промет на храна, зелени пазари, станици за патнички сообраќај, канализации, депонии и друго.

Спроведувањето на ДДД во установите и јавните објекти во надлежност на општина Босилово и атарите на населените места (јавни површини во нив) ќе се врши врз основа на склучени договор за услуги помеѓу општина Босилово и професионална фирма специјализирана за таков вид на активности.

Генерално земено како и минатата година во организација на Центарот за развој на ЈИПР со договор на сите градоначалници ќе се спроведе по земјен пат прскање против комарци за сите десет општини во Југоисточниот регион.

На територијата на општина Босилово потребно е да се спроведат два вида на третирања против комарци и тоа:

**Ларвицидна дезинсекција** – ќе се изведува од месец Април па се до месец Септември според претходно утврдена динамика во зависност од степенот на инфестираност на комарци. Проценката и увидите ќе ја врши стручната служба при Центарот за јавно здравје.

*Средство за ларвицидна дезинсекција*-ќе се користи ларвицид во форма на гранули или течност база на s-methoprene.

*Техника на изведување*-рачно расфрлање или распрскување со УЛВ апаратура на места со стоечки води.

*Површини за третирање*-ќе се третираат површини и места каде има застојни води и површини кои ќе бидат договорени согласно финансиската конструкција и тековниот оперативен план договорен помеѓу локалната самоуправа и изведувачот на дезинсекцијата.

**Адултицидна дезинсекција** – ќе се спроведува неколку пати во месеците Jуни, Jули и Aвгуст со прскање по земјен пат и употреба на соодветен инсектицид.

Рок на извршување на оваа обврска после спроведена тендерска постапка е периодот Јуни-Јули 2022 година.

*Средство за адултицидна дезинсекција*- ќе се користи инсектицид кој содржи активна супстанца deltamethrin.

*Техника на изведување*-третирањата се спроведуваат со апарат за УЛВ ладно замаглување.

*Површини за третирање*- површина договорена со тендерската постапка.

Изведувачот на постапките дава писмено соопштение до:

* ДСЗИ за времето, начинот и средството за изведување на превентивна дезинсекција,
* средствата за информирање неколку дена пред започнување на постапката со цел информирање на населението за времето и местото на третман,
* здружението на пчелари со цел превземање на неопходни мерки за заштита на пчелите,
* доставува извештај до надзорниот орган за спроведените активности,
* издава санитарна потврда за ДДД услуга,
* континуирано ја следи состојбата со инфестацијата на комарци на територијата на општина Босилово.

За спроведување на дератизација на јавни површини и објекти во општина Босилово, oпштината ќе склучи договор за услуги со професионална фирма специјализирана за таков вид на активност за минимизирање на опасноста од појава на глодари.

Најдобар период за спроведување на дератизација е за време на есенскиот период во месеците октомври-ноември.

Рок на извршување: Октомври-Ноември.

**6. Правилно и навремено отстранување на комуналниот отпад и други загадувачки супстанции.**

На територијата на општина Босилово, организираното отстранување на комуналниот отпад го врши ЈПКД „Огражден„ – Босилово. Според утврдената динамика истиот се отстранува од индивидуалните канти за отпад еднаш неделно додека кај правните лица во зависност од нивната дејност два пати неделно. Со оваа динамика се овозможува навремено празнење на садовите за отпад како не би предизвикале реа и миризба по околината.

Целосна покриеност на општината со услугата (собирање на комунален отпад од домаќинствата во Иловица, Штука, Сарај, Дрвош и Старо Балдовци кои сега не се опфатени со оваа услуга) ќе се остварува во наредниот период во зависност од можностите на општинското комунално претпријатие како и можноста за регионално третирање на отпадот.

Во општина Босилово во ниедно населено место не постои фекална канализација, ниту пречистителна станица. Оваа решение индивидуално се постигнува со акумулирање на отпадните води во септички јами во дворните места на физичките и правните лица.

**7.Превентивно-промотивни активности за унапредување на здравјето на** **населението.**

- Во зависност од случувањата ќе се соработува со Центарот за јавно здравје Струмица и ќе се спроведуват типизирани предавања на учениците од основното образование за заштита од заразни болести, формирање на здравствени навики и воопшто подобрување на здравствената култура на населението,

- соработка и спроведување на заеднички активности со Црвен крст на РСМ и Центарот за јавно здравје Струмица.

**8. Евидентирање (мапирање) на сите стоечки води, бари, канали, речни корита на територијата на општина Босилово.**

**Финансиски средства за реализација на Програмата:**

1.Следење на безбедноста на водите за пиење од други јавни водоснабдителни објекти: хемиски и бактериолошки анализи - на товар на Буџетот на РСМ преку Центар за јавно здравје Струмица и Агенција за храна на РСМ.

2. Општа дезинсекција и дератизација на јавни површини и објекти на територијата на **општина Босилово на товар на Буџетот на општината - предвидена сума во износ од 400.000,00 денари**.

3.Одржување на хигиенско-технички услови во објектите од областа на основното образование и спречување на опасностите од заразни болести се обврска на воспитно – образовните установи (училиштата).

Програмата влегува во сила осмиот ден од денот на објавувањето во „Службен гласник на Општина Босилово“.

Бр.08-1070/1 Советна општина Босилово

12.05.2022 година Претседател,

Босилово Мито Андонов с.р.